Jean Rey

Jean Rey (Luuk, 15 juli 1902 - Luuk, 19 meie 1983), was e Belgischen advocoat en liberoal politieker.  Va 1967 tot 1970 was't je vôorzitter van d'Europeesche Commissie.

Achtergroend
Rey wier geboarn in e Wols protestantse familie (zyn voader was e predikant van Zwitsersche ofkomste) en studirde rechtn an d'universeteit van Luuk. Binst de Twidde Weireldoorloge verbleef't y in Duutsche krygsgevangeschap. Je was e vôorstander van de federoliserienge van België.  

Politieke carrière
 1935: gemêenteroadslid in Luuk
 1939: Kamer van Volksverteegnwôordigers
 1949-1950: minister va Wederopbouw
 1954-1958: minister van Economische zaakn
 1958-1970: Europees commissoaris, de latsten termyn os vôorzitter
 1979-1983: lid van't êerste rechtstreeks verkoozn Europees Parlement

Binst zyn Europeesche carrière bleef't j'ook actief in de Belgiesche poletiek os lid van de liberoale Parti réformateur libéral en van de vôorlopers. Va 1964 tot 1974 was't y vôorzitter van't Europacollege in Brugge.

In 1972 wierd Jean Rey benoemd toet minister van Stoat.

Categorie:Belgisch Europarlementair
Categorie:Belgisch minister
Categorie:Belgisch minister van Stoat
Categorie:Belgisch volksverteegnwoordiger
Categorie:Woalsche mens
Categorie:Luuk